CELEX: 62012CA0210
Language: el
Date: 2013-10-17 00:00:00
Title: Υπόθεση C-210/12: Απόφαση του Δικαστηρίου (όγδοο τμήμα) της 17ης Οκτωβρίου 2013 [αίτηση του Bundespatentgericht (Γερμανία) για την έκδοση προδικαστικής αποφάσεως] — Sumitomo Chemical Co. Ltd κατά Deutsches Patent- und Markenamt [Δίκαιο των διπλωμάτων ευρεσιτεχνίας — Φυτοπροστατευτικά προϊόντα — Συμπληρωματικό πιστοποιητικό προστασίας — Κανονισμός (ΕΚ) αριθ. 1610/96 — Οδηγία 91/414/EOK — Επείγουσα άδεια κυκλοφορίας στην αγορά δυνάμει του άρθρου 8, παράγραφος 4, της οδηγίας αυτής]

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/13
            
         Απόφαση του Δικαστηρίου (όγδοο τμήμα) της 17ης Οκτωβρίου 2013 [αίτηση του Bundespatentgericht (Γερμανία) για την έκδοση προδικαστικής αποφάσεως] — Sumitomo Chemical Co. Ltd κατά Deutsches Patent- und Markenamt
   (Υπόθεση C-210/12) (1)
   
   (Δίκαιο των διπλωμάτων ευρεσιτεχνίας - Φυτοπροστατευτικά προϊόντα - Συμπληρωματικό πιστοποιητικό προστασίας - Κανονισμός (ΕΚ) αριθ. 1610/96 - Οδηγία 91/414/EOK - Επείγουσα άδεια κυκλοφορίας στην αγορά δυνάμει του άρθρου 8, παράγραφος 4, της οδηγίας αυτής)
   2013/C 367/21
   Γλώσσα διαδικασίας: η γερμανική
   
      Αιτούν δικαστήριο
   
   Bundespatentgericht
   
      Διάδικοι στην υπόθεση της κύριας δίκης
   
   Sumitomo Chemical Co. Ltd
   
      κατά
   
   Deutsches Patent- und Markenamt
   
      Αντικείμενο
   
   Αίτηση προδικαστικής αποφάσεως — Bundespatentgericht — Ερμηνεία των άρθρων 3, παράγραφος 1, στοιχείο β', καθώς και 7, παράγραφος 1, του κανονισμού (ΕΚ) 1610/96 του Ευρωπαϊκού Κοινοβουλίου και του σου της 23ης Ιουλίου 1996, σχετικά με την καθιέρωση συμπληρωματικού πιστοποιητικού προστασίας για τα φυτοπροστατευτικά προϊόντα (ΕΕ L 198, σ. 30) — Προϋποθέσεις χορηγήσεως του συμπληρωματικού πιστοποιητικού — Δυνατότητα χορηγήσεως του εν λόγω πιστοποιητικού βάσει προηγούμενης εγκρίσεως, χορηγηθείσας βάσει του άρθρου 8, παράγραφος 4, της οδηγίας 91/414/ΕΟΚ — Δραστική ουσία κλοθειανιδίνη
   
      Διατακτικό
   
   
               1)
            
            
               Το άρθρο 3, παράγραφος 1, στοιχείο β', του κανονισμού (ΕΚ) 1610/96 του Ευρωπαϊκού Κοινοβουλίου και του Συμβουλίου, της 23ης Ιουλίου 1996, σχετικά με την καθιέρωση συμπληρωματικού πιστοποιητικού προστασίας για τα φυτοπροστατευτικά προϊόντα, έχει την έννοια ότι απαγορεύει την έκδοση συμπληρωματικού πιστοποιητικού προστασίας για φυτοπροστατευτικό προϊόν που διαθέτει επείγουσα άδεια κυκλοφορίας στην αγορά χορηγηθείσα βάσει του άρθρου 8, παράγραφος 4, της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων, όπως τροποποιήθηκε με την οδηγία 2005/58/ΕΚ της Επιτροπής, της 21ης Σεπτεμβρίου 2005.
            
         
               2)
            
            
               Τα άρθρα 3, παράγραφος 1, στοιχείο β', και 7, παράγραφος 1, του κανονισμού 1610/96 έχουν την έννοια ότι απαγορεύουν την υποβολή αιτήσεως για έκδοση συμπληρωματικού πιστοποιητικού προστασίας πριν από την ημερομηνία κατά την οποία χορηγήθηκε για το φυτοπροστατευτικό προϊόν η αδεία κυκλοφορίας στην αγορά του άρθρου 3, παράγραφος 1, στοιχείο β', του κανονισμού αυτού.
            
         
      (1)  ΕΕ C 209 της 14.7.2012.